Pagoda Jebres Sala

Pagoda Jébrés Sala manggen wonten ing kampus II Institut Seni Indonesia (ISI) Surakarta kang kalebet wonten daérah Mojosongo, Kecamatan Jébrés, Kota Surakarta, Jawa Tengah.

 Sejarah 
Pagoda rumiyin inggih punika Makam China, nanging sapunika sampun dipunpindahaken wonten ing Delingan, Kabupaten Karanganyar, utawi dipun-kremasi ugi dipunlarung wonten Bengawan Sala. Kados ingkang sampun kita mangertosi, biasanipun pagoda minangka papan ibadahipun Bangsa Tionghoa. Ananging, Pagoda punika boten salah satunggaling papan ibadah, nanging namung simbol utawi pralambang kémawon. 

 Pangrembakan 
Pagoda punika saged dipun rawuhi masarakat umum wonten daérah sekitar kampus II Institut Seni Indonesia (ISI) Surakarta wanci enjing, siyang, saha dalu. Mahasiswa-mahasiswa kang nggadhahi kapentingan dhateng sejarah, ugi asring rawuh dhateng Pagoda punika kanggé nambah wawasan saha pengetahuan. Kajawi punika, mahasiswa ugi remen dhateng pagoda punika namung kagem nongkrong kados ta lelenggahan ugi rembugan kaliyan réncang-réncang. Pagoda punika ugi nggadhahi unsur sejarah, mistis, saha seni. Unsur-unsur punika ndadosaken pagoda punika gadhah ajining diri minangka warisan budaya ingkang wigatos kanggé dipunlestantunaken.

Miturut Lurah Desa Mojosongo, pagoda punika rumiyin kaagem minangka papan kanggé ngayahi pentas seni. Nanging sapunika, Pagoda kampus II Institut Seni Indonesia (ISI) Surakarta punika langkung asring dipun rawuhi masarakat utaminipun para mahasiswa sekitar.

Pagoda punika saged dados saksi gabungan kabudayan Tionghoa saha Jawi, nanging sapunika sampun kanuwuh déning tumindak vandalisme.

 Rujukan